Borre prestegjeld

Borre prestegjeld var et prestegjeld tilhørende Nord-Jarlsberg prosti i Tunsberg bispedømme i Den norske kirke. Det omfattet Borre kommune i Vestfold fylke, og hovedkirken var Borre kirke.

Historikk 

Borró sókn (norrønt) har sin opprinnelse fra kristningen av landet. Borre prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. 

Borre prestegjeld dannet grunnlaget for Borre formannskapsdistrikt opprettet i 1837.

Ved kgl. res. 13.05.1865 ble Horten prestegjeld skilt ut fra Borre prestegjeld.

Inndeling 1992: Borre og Åsgårdstrand og Nykirke.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

Borre prestegjeld og dets sogn er nå en del av Horten kirkelige fellesråd underlagt Nord-Jarlsberg prosti.

Referanser

Hortens historie
Prestegjeld i Tunsberg bispedømme
Prestegjeld i Vestfold